બ્રિટનના વર્ગખંડોમાં કોઈપણ સ્વાધ્યાય કે પ્રોજેક્ટ પછી વિદ્યાર્થીઓને reflectionનો સમય અપાય છે. વિદ્યાર્થી પોતે કરેલ પ્રવૃત્તિને વાગોળે, એ વિશે મંથન કરે, એનું મૂલ્યાંકન કરે, એમાંથી શું શીખ્યો તે બતાવે. આ પ્રવૃત્તિનું લક્ષ્ય શું હતું, એ હાંસલ કરવા શું કર્યું, કઈ રીતે કર્યું, શું સુપેરે થયું, ક્યાં ગોથું ખાધું, મારે નવેસરથી આ પ્રવૃત્તિ કરવાની હોય તો કઈ રીતે કરું ? આમ આખી પ્રક્રિયા Look Back અને Look forwardની, કંઈક આવી જ પ્રક્રિયા માટે આપણને સાબદા કરતા હોય તેમ વિપુલભાઈ કહે છે; ‘આપણે આપણી કેટલીક મર્યાદાઓ જોવાતપાસવાની છે.’